หุ้นเช้าปิดลบ 2.44 จุด
ดัชนีภาคเช้าปิดที่ 1,032.64 จุด ลดลง 2.44 จุด (0.24%) แตะระดับสูงสุดที่ 1,035.44 จุด และต่ำสุดที่ 1,031.31 จุด มูลค่าการซื้อขาย 27,858 ล้านบาท
14 ม.ค. 2554

ดัชนีภาคเช้าปิดที่ 1,032.64 จุด ลดลง 2.44 จุด (0.24%) แตะระดับสูงสุดที่ 1,035.44 จุด และต่ำสุดที่ 1,031.31 จุด มูลค่าการซื้อขาย 27,858 ล้านบาท
นายอนุพนธ์ ศรีอาจ ผู้อำนวยการอาวุโสฝ่ายวิจัย บล.บีฟิท กล่าวว่า ตลาดหุ้นไทยเช้านี้แกว่งตัวในกรอบแคบแนวเดียวกับตลาดหุ้นอื่นในภูมิภาคเอเชียที่แกว่งแคบส่วนใหญ่อยู่ในแดนลบ ภายหลังจากสถานการณ์ในยุโรปดูดีขึ้นบ้าง หลังจากที่ได้มีการขายพันธบัตรของโปรตุเกส และสเปน แล้ว แต่ก็ยังไม่ดีมากนัก
 ส่วนหลังจากที่คณะกรรมกรรมนโยบายการเงิน (กนง.)ปรับขึ้นอัตราดอกเบี้ย ก็ทำให้เห็นภาพชัดขึ้นถึงเรื่องที่ไทยได้มีการระวังและปกป้องเรื่องเงินเฟ้อไม่สูงขึ้นได้พอควร ถ้าเทียบกับอินโดนีเซียที่ยังไม่มีการปรับขึ้นอัตราดอกเบี้ยมา 1-2 ปีแล้ว ซึ่งเรื่องของอัตราเงินเฟ้อได้มีการถูกเตือนในตลาดประเทศเกิดใหม่ ว่าถ้าไม่รู้จักป้องกันก็จะได้รับผลกระทบได้ แต่ถ้าเราได้ป้องกันแล้วผลกระทบอาจจะไม่แรง และหลัง กนง.ขึ้นอัตราดอกเบี้ยแล้วภาพก็ดูดีขึ้นมาก นักลงทุนต่างชาติก็ขายน้อยลง
แนวโน้มการลงทุนในช่วงบ่ายนี้ คาดว่าตลาดฯน่าจะแกว่งผันผวนในกรอบแคย (ไซต์เวย์) พร้อมให้แนวรับ 1,025 จุด แนวต้าน 1,035-1,040 จุด
หลักทรัพย์ที่มีมูลค่าหลักทรัพย์ซื้อขายสูงสุด 5 อันดับแรก ได้แก่
IVL          มูลค่าหลักทรัพย์ซื้อขาย 1,882 ล้านบาท ปิดที่ 45.75 บาท ลดลง 0.50 บาท (-1.08%) PTTCH     มูลค่าหลักทรัพย์ซื้อขาย 1,075 ล้านบาท ปิดที่ 150.00 บาท เพิ่มขึ้น 1.00 บาท (+0.67%) TOP         มูลค่าหลักทรัพย์ซื้อขาย 804 ล้านบาท ปิดที่ 76.00 บาท ลดลง 0.25 บาท (-0.33%) TRUE       มูลค่าหลักทรัพย์ซื้อขาย 666 ล้านบาท ปิดที่ 7.05 บาท ลดลง  0.05 บาท (-0.70%)SCB         มูลค่าหลักทรัพย์ซื้อขาย  629 ล้านบาท ปิดที่ 100.00 บาท ลดลง 1.00 บาท (-0.99%)